Veitvet skole

Informasjon om karantene for elever på 8.trinn

En elev i 8. trinn ved Veitvet skole har fått påvist smitte av Covid 19 (Korona).

Smittevernteamet i Bydel Bjerke har vurdert hvem som er nærkontakter.

Eleven var sist på skolen 25. november. Veitvet skole er en baseskole. Det betyr at alle elever på 8.trinn må i karantene i 10 dager fra 25. november.

**Karantenen** gjelder **til og med 5. desember.** Bydelens smitteteam kommer til å kontakte foresatte på telefon og tilstreber å få til dette i løpet av fredagen.

**Hvordan gjennomføre smittekarantenen for elevene**

**Dersom du er i smittekarantene skal du:**

* Oppholde deg i eget hjem.
* Ikke gå på skole.
* Ikke foreta reiser innenlands.
* Ikke oppsøke steder hvor det er vanskelig å holde nødvendig avstand til andre personer.
* Ikke ta offentlig transport.
* Du bør som hovedregel ikke oppsøke offentlige steder, slik som butikker og kaféer. Ved mangel på alternativer kan du gå ut for å gjennomføre nødvendige ærend i butikk eller apotek – men sørg for å holde tilstrekkelig avstand (minst 1 meter) til andre og unngå kø.
* Unngå å ha besøk. Barn skal ikke ha lekekamerater utover de som befinner seg i hjemmet.

Du kan gå tur ute, men med godt over 1 meter til andre. Hovedpoenget er at man ikke skal smitte andre hvis det skulle vise seg at man selv er smittet.

Barn uten symptomer trenger i utgangspunktet ikke å bli testet.

Her er mer informasjon om karantene fra Folkehelseinstituttet:

<https://www.fhi.no/nettpub/coronavirus/fakta/avstand-karantene-og-isolering/>

**Hvis man får symptomer på luftveisinfeksjon eller andre symptomer på covid 19 bør man testes.**

Ved symptomer kan man kontakte koronatelefonen.

Les mer her: <https://www.oslo.kommune.no/koronavirus/testing-og-provesvar/#gref>

Ved sykdom kan man også **ringe** fastlege

eller

Oslo legevakt: <https://www.oslo.kommune.no/helse-og-omsorg/helsehjelp/legevakt-oslo/>

Les også her <https://www.fhi.no/sv/smittsomme-sykdommer/corona/>

**For ytterligere spørsmål kontakt smitteteamet i Bydel Bjerke på telefon 96949418**.

Åpningstid smittevernteam: Hverdager fra kl 08-22, helg fra 12-20.

Dere som foresatte har helt sikkert mange spørsmål og behov for informasjon. Akkurat nå har heller ikke skolen mer informasjon å gi, og håper dere har forståelse for at vi har begrenset kapasitet til å besvare enkelthenvendelser.. Skolen samarbeider tett med bydelsoverlegen og smittevernteamet, og holder dere oppdatert så fort vi har noe nytt å informere om.

Hilsen fra Veitvet skole og smitteteamet i bydel Bjerke